Sve manje turista iz inostranstva u SAD
Turistička industrija suočena se teškoćama s obzirom da je broj stranih turista u prva tri tromesečja 2009. godine bio u padu
Američka vlada predvidja da će broj turista u Sjedinjenim Državama ove godine biti veći nego 2009. u kojoj je zabeležen konstantni pad poseta iz inostranstva. Spori globalni ekonomski oporavak američkog tradicionalno zapadnog tržišta će, kako se predvidja, ove godine privući posetioce iz zemalja u razvoju. Milioni stranaca svake godine posete Floridu zbog njenih prostranih plaža, rekordnog broja sunčanih dana i popularne atrakcije - Diznilenda u Orlandu. Ipak i pored impresivnog broja od 55 miliona ljudi koji su prošle godine posetili Sjedinjene Države, turistička industrija se suočavala sa teškoćama s obzirom da je broj stranih turista u prva tri tromesečja 2009. godine bio u konstantnom padu. Za Floridu, gde turizam donosi 20 odsto ukupne godišnje zarade, to je bio značajan gubitak. Danijel Kortni iz Biroa za posetioce u Orlandu kaže da je prošle godine opao broj turista i iz Amerike i iz inostranstva, ali da je manjak stranih turista ostavio veću rupu u budžetu. , objašnjava Kortni. Ali, prema predvidjanjima američke administracije, 2010. će doneti preokret sa dvostrukim povećanjem broja posetilaca iz Azije i južne Amerike na čelu sa Brazilom, Indijom i Kinom. Broj poseta iz zapadne Evrope će najverovatnije ostati nepromenjen. Ričard Foglsong, koji studira turizam na koledžu Rolins pripisuje promene u demografiji posetilaca sporijem rastu zapadnog tržišta u odnosu na ekonomije u razvoju. , kaže Foglsong. Rudi Ven Rojen i Filipa Smit iz Južne Afrike su odlučili da ove godine provedu godišnji odmor u Floridi. Ven Rojen objašnjava da je ekonomija u Južnoj Africi relativno stabilna te da se mnogi odlučuju za odmore u inostranstvu. Mnogi Evropljani u jednom turističkom centru u Orlandu kažu da nisu iznenadjeni što sve manje ljudi iz njihovih zemalja odlučuje da poseti Sjedinjene Države. smatra turista Su Pejdž iz Velike Britanije. S obzirom na očekivanja da će globalni ekonomski rast tokom ove godine dostići 4 odsto u odnosu na pad od 0,6 odsto u 2009. godini, turistička industrija u Sjedinjenim Državama optimistično procenjuje da će ukupni broj posetilaca iz inostranstva početi da raste.